als_Latn dik_Latn sag_Latn
Policia e Dubait ka vënë në shërbim një polic robot për të përfaqësuar një të kartën e efektivëve deri në vitin 2030.
Ky prototip u paraqit dje në mbrëmje në Buj Khalifa, kulla më e lartë në botë që kulminon në 828 metra dhe tërhoqi menjëherë kuriozitetin e publikut.
Turistët, rezidentët e huaj dhe lokalë u dyndën për të bërë "selfie" përkrah këtij roboti të çuditshëm, që qarkullonte në rrugë.
I veshur si polic, roboti është i pajisur me një kompjuter në nivelin e gjoksit që shërben për të informuar policinë për krimet e mundshme apo për të dhënë informacione për shkeljet rrugore.
"Objektivi ynë është që robotët të përbëjnë 25% të efektivëve tanë deri në 2030", deklaroi gjenerali i brigadës Khaled al-Razzouqi, një oficer i policisë në Dubai.
Roboti është i pajisur gjithashtu me një kamera që transmeton imazhet direkte në sallën operative të policisë.
Ai është i aftë të identifikojë personat e kërkuar nga policia. "Robotët do të vendosen kryesisht në zonat turistike", theksoi oficeri duke pranuar se ai nuk mund të zëvendësojë policët nëse bëhet fjalë për arrestime.
als_Latn als_Latn als_Latn als_Latn als_Latn als_Latn als_Latn